Socrú núicléach leis an Iaráin

Sa bhliain 2015, rinneadh réiteach ag an Iaráin le sé cinn de na Cumhachtaí Móra; tugadh an socrú núicléach leis an Iaráin air, nó an Joint Comprehensive Plan of Action (an JCPOA) tar éis breis is 10 mbliana taidhleoireachta.   

Le linn na mblianta 2015-2018, bhí cigirí idirnáisiúnta in ann breathnú níos géire ar chúrsaí núicléacha san Iaráin.  Ar an dtaobh eile den mhargadh, tháinig maolú ar na smachtbhannaí a bhí á leagan ar an Iaráin leis na blianta. Laghdaigh an comhaontú an baol ann go ndéanfadh iomadú ar airm núicléacha sa réigiún.

mion|clé|Sínitheoirí an chomhaontaithe  JCPOA, an tAontas Eorpach ina measc|220x220px

mion|clé|Agóid in aghadih an JCPOA i dTehran, Lúnasa 2015|220x220px
mion|clé|'Special Representative' na S-A, Brian Hook (cuid den rialtas Trump ag an am), agus príomhaire Iosrael, Benjamin Netanyahu sa bhliain 2020|220x220px
clé|mion|285x285px|pdf:  "The Iran Nuclear Deal: What You Need to Know About the JCPOA", An Teach Bán in 2015

 Cur in aghaidh, 2017-2018 
Tháinig Donald Trump i gcomharbacht ar Barack Obama in 2017 agus d'éirigh na Stáit Aontaithe as an margadh an bhliain dár gcionn.  Rinne go leor daoine cáineadh ar an gcomhaontú: lucht tacaíochta an chogaidh i gComhdháil SAM (na Poblachtánaigh) agus na dochtairí i gceannaireacht na hIaráine, Iosrael agus na hAraibe Sádaí.  D'éirigh na Stáit Aontaithe as an margadh ar an 8 Bealtaine 2018. Cháin Trump an Socrú mar "an margadh is measa riamh". 

Chuir na Stáit Aontaithe faoi stiúir Trump smachtbhannaí níos diongbháilte ná riamh ar an Iaráin;  chuaigh geilleagar na hIaráine in olcas agus atosaigh an tír a chlár núicléach. 

Níor chas Hassan Rouhani,  Uachtarán na hIaráine, riamh le Trump;  tuairimíocht gan dealramh a bhí ann sa bhliain 2019.

 Idirbheartaíocht, 2018-2025 
D’fhan an tAontas Eorpach, an Rúis agus an tSín mar pháirtithe sa chomhaontú agus rinne siad iarrachtaí é a chaomhnú. Chuaigh Rialtas Biden na S-A isteach san idirbheartaíocht in 2021.

Bhí páirt ghníomhach ag Éirinn san idirbheartaíocht. Sa bhliain 2021, bhí Éire ceaptha ag na Náisiúin Aontaithe mar áisitheoir san aighneas seo i dtaca le margadh 2015. D'iarr sí ar an Iaráin agus na Stáit Aontaithe a bheith rannpháirteach arís sa socrú. Chas Simon Coveney, FG, le Hassan Rouhani nuair a bhí sé fós ina Uachtarán sa bhliain 2021,

Bhí Rouhani ar an eite mheasartha san Iaráin (ach tá roinnt na cumhachta san Iaráin, idir na Mullánna, na polaiteoirí agus an t-arm). I Lúnasa 2021, toghadh Ebrahim Raisi, den dream is diongbháilte i dTehrān. Mar sin féin, bhí idirbheartaíocht ar siúl idir an dá thaobh le linn 2021-2025. 

 Cogadh, 2025- 
Cuireadh tús le Cogadh Iosrael–Iaráin ar an 13 Meitheamh 2025.   Bhí cruinniú idir an dá pháirtí curtha sa sceideal don 14 Meitheamh.  Ach thit na cainteanna as a chéile agus ní raibh aon dul siar air.

 Féach freisin 

 Hassan Rouhani
Airm núicléacha
Cogadh Iosrael–Iaráin

 Tagairtí 

Catagóir:Airm núicléacha
Catagóir:Donald Trump
Catagóir:Polasaí eachtrach na Stát Aontaithe
Catagóir:Cogadh Iosrael–Iaráin
Catagóir:Conarthaí na Ríochta Aontaithe
Catagóir:Conarthaí na Stát Aontaithe
Catagóir:Conarthaí na Fraince
Catagóir:Stair na hIaráine
Catagóir:Stair Iosrael